ESSO โชว์กำไร Q2 โตกว่า 8 เท่า! รับรายได้ขายพุ่ง-ค่าการกลั่นสูง
ESSO โชว์กำไรไตรมาส 2/65 โต 867% ทะลุ 8.2 พันลบ. รับรายได้ขายพุ่ง หลังราคาและปริมาณขายเพิ่มขึ้น พร้อมรับผลดีค่าการกลั่นสูง ส่วนงวด 6 เดือนแรกกำไรโต 289% มาที่ 1.4 หมื่นลบ. จากปีก่อนกำไร 3.6 พันลบ.
ESSO โชว์กำไรไตรมาส 2/65 โต 867% ทะลุ 8.2 พันลบ. รับรายได้ขายพุ่ง หลังราคาและปริมาณขายเพิ่มขึ้น พร้อมรับผลดีค่าการกลั่นสูง ส่วนงวด 6 เดือนแรกกำไรโต 289% มาที่ 1.4 หมื่นลบ. จากปีก่อนกำไร 3.6 พันลบ.
10 ส.ค. 2565

บริษัท เอสโซ่ (ประเทศไทย) จำกัด (มหาชน) หรือ ESSO รายงานผลการดำเนินงานงวดไตรมาส 2 และงวด 6 เดือนปี 65 มีกำไรสุทธิเพิ่มขึ้น ดังนี้

สำหรับในไตรมาส 2/2565 บริษัทฯ มีรายได้จากการขาย 76,092 ล้านบาท เพิ่มขึ้น 35,022 ล้านบาท จากไตรมาส 2/64 มีรายได้จากการขายที่ 41,070 ล้านบาท โดยมีสาเหตุมาจากราคาตลาดที่ปรับตัวเพิ่มขึ้นและปริมาณการขายที่เพิ่มขึ้นสำหรับผลิตภัณฑ์ส่วนใหญ่ ทั้งนี้บริษัทฯ มีผลกำไรจากการขาย 10,362 ล้านบาท เพิ่มขึ้น 9,287 ล้านบาท จากไตรมาส 2/64 โดยหลักแล้วมาจากส่วนของธุรกิจการกลั่นน้ำมันและการจัดจำหน่ายน้ำมันจากค่าการกลั่นที่ปรับตัวสูงขึ้น